Ino Mulayeeya ayi Cishi Cilaakuba Buyani Kunembo?
Sa shintu pa cishi . . .
shinanoobabo bweenka bulya?
shilaakubicilaako?
shilaakubota?
BAIBO ILAAMBA AYI
“Lesa. . . ulaakubakunkumuna minsonshi yoonse. Lufu teshi lukabeeko alimwi. Teshi kukabe buumba, kulila nabi kunyumfwa kucisa mukwiinga shikulukulu shoonse shashimingana.”—Ciyubululo 21:3, 4, The Bible in Lenje.
MBWEENGA MWACAFWIKWA NA MWASHIBA AYI SHINTU SHILAAKUBOTA
Mulaakuba amilimo isangalasha.—Isaya 65:21-23.
Teshi mukanoociswa nabi kuba amapensho ali oonse.—Isaya 25:8; 33:24.
Mulaakuba abuumi butamaani alimwi mulaakunosangalala pantu pomwi abamukowa ababyaanu.—Kulumbaisha 37:11, 29.
SA INGA TWASHOMA NSHOYAAMBA BAIBO?
Ee, ceebo ca milandu iyi yobilo:
Lesa ulicite nkusu sha kucita shoonse nshaakalasha. Mu Baibo, Yehova Lesa eenka ngowiitwa ayi ‘Shinkusu shoonse,’ mukwiinga nkusu shakwe tashimaniiwo. (Ciyubululo 15:3) Paceebo ceeco, inga wakonsha kubotesha shintu shoonse pa cishi kweelana ambwaakalasha. Baibo ilaamba ayi, “shoonse shintu shilakonsheka kuli Lesa.”—Mateyo 19:26.
Lesa ulisuni abuumbi kucita nshaakalasha. Yehova ulisuni abuumbi kubusha bafu.—Jobo 14:14, 15.
Baibo ilatoondesha kwaamba ayi Mwanaakwe Lesa, Yesu wakashilika balwashi. Ino wakacitilanshi boobo? Ceebo wakalinga kusuni abuumbi. (Maako 1:40, 41) Yesu wakalinga kukosha mibo yaba Ishi yakusuna abuumbi kucafwa bapengete.—Joni 14:9.
Aboobo, nga twashoma kwaamba ayi Yehova a Yesu balisuni ayi tukanosangalala kunembo!—Kulumbaisha 72:12-14; 145:16; 2 Pita 3:9.
SHAKUYEEYAWO
Ino Lesa ulaakubotesha buyani shintu pa cishi?
Baibo ilakumbula mwiipusho uyo pali MATEYO 6:9, 10 a DANYELO 2:44.
AMWIILEWO ASHIMWI
MAKANI ABOTU KUSWA KULI LESA!
Ino Lesa Ulayanda Cishi Kuba Buyani?
Baibo ilatulwita Lesa ncakalengela cishi ca panshi, mapensho ndyeshi akamaane, alimwi acishi mbweshi cikabe kunembo alimwi abaabo beshi bakekaleemo.
MAKANI ABOTU KUSWA KULI LESA!
Ino Bweene Bwakwe Lesa Nciinshi?
Ino Mwaami wa Bwaami bakwe Lesa ngani, alimwi ino Bwaami bulakukumanisha nshi?
lua_Latn ceb_Latn bem_Latn knc_Latn knc_Latn nya_Latn bem_Latn bem_Latn zul_Latn bem_Latn bem_Latn bem_Latn bem_Latn bem_Latn bem_Latn bem_Latn nya_Latn kac_Latn bem_Latn bem_Latn run_Latn tum_Latn bem_Latn bem_Latn tum_Latn bem_Latn bem_Latn